Ericu950/Stoicheia-meter-silver huggingface dataset:
ἡ δὲ συναγωγή οὐ τῷ μάννα αἰδεσθεῖσα , οὐ τὴν χορηγίαν τὴν ἐπὶ τεσσαράκοντα ἔτεσιν , οὐ τὰς ῥαγείσας πέτρας καὶ ἐνεγκούσας ὕδωρ , οὐ τὴν ῥάβδον τὴν βλαστήσασαν , οὐ τὰ Αἰγυπτίων πτώματα , οὐ τὰ ἐν ἐρήμῳ θαύματα , οὐ τὴν γῆν τῆς ἐπαγγελίας , οὐ τὰ ἐκ τοῦ οὐρανοῦ δῶρα , οὐχ ἥλιον χαλινούμενον , οὐ σελήνη , οὐ πᾶσαν τὴν κτίσιν δουλεύουσαν , ἐδυσωπήθη ἀποτάξασθαι τῇ πορνείᾳ τῶν εἰδώλων καὶ συντάξασθαι τῇ σεμνογαμίᾳ τοῦ γάμου .
ἦν δὲ καὶ ἡ πόρνη ἐκείνη τύπος τῶν ἐθνῶν τῶν ποτε εἰδώλοις λατρευόντων καὶ ὕστερον εἰς σεμνογαμίαν τοῦ εὐαγγελίου κληθέντων .
ὃ ποιῶ ἐγώ , μὴ παραιτήσῃ τοῦ ποιῆσαι ·
καὶ γὰρ ἐγὼ τὴν μέλλουσαν νυμφεύεσθαι ἐκκλησίαν ἀπὸ πορνείας λαμβάνω .
μίμησαι τοίνυν τὰ ἐμά ·
καὶ ὥσπερ ἐγὼ οὐκ ἐπαισχύνομαι τὴν μέλλουσαν ἐκ πορνείας λαμβάνεσθαι καὶ ἁγιάζεσθαι , μη δὲ εἰς τὸν πρότερον ἀποβλεψας βίον τῆς πόρνης ἀπογνῷς αὐτῆς τὴν μετὰ ταῦτα σωφροσύνην .
λάβε σεαυτῷ γυναῖκα πορνείας καὶ ἐπορεύθη καὶ ἔλαβεν .
εἶτα κυοφορεῖ ἡ πόρνη καὶ τίκτει .
κάλεσον τὸ ὄνομα αὐτῆς Οὐκ ἠλεημένη .
κάλεσον τὸ ὄνομα αὐτοῦ Οὐ λαός μου .
πρόσεχε τῇ δυνάμει .
Εἶδες ὄνομα βρέφους Οὐ λαός μου καλούμενον ;
Εἶτα ἐκέλευσεν ὁ δεσπότης , ὑπήκουσεν ὁ δοῦλος .
Αἴνιγμα δὲ ἦν τοῦ λαοῦ τοῦ ποτε μὲν οὔ τε ἠγαπημένου οὔ τε λαοῦ ὀνομαζομένου , μετὰ δὲ ταῦτα εἰς γνῶσιν ἐρχομένου .
ὑποβὰς γὰρ πολλά , ἐπειδὴ πολλὰ τὰ ἐν μέσῳ , Καὶ ἔσται ἐν τῷ τόπῳ , οὗ ἐρρέθη αὐτοῖς Οὐ λαός μου ὑμεῖς , αὐτοὶ κληθήσονται υἱοὶ θεοῦ ζῶντος 0 .
ταῦτα οὐχ ἡμεῖς ἀφ ἑαυτῶν ἐννοήσαμεν , ἀλλ ἀποστολικοῖς ἐφωδιάσθημεν λόγοις ·
καθὼς καὶ ἐν τῷ Ὡσηὲ τῷ προφήτῃ γέγραπται ·
καλέσω τὸν Οὐ λαόν μου λαόν μου καὶ τὴν οὐκ ἠγαπημένην ἠγαπημένην .
καὶ ἔσται ἐν ἐν τῷ τόπῳ , οὗ ἐρρέθη αὐτοῖς Οὐ λαός μου ὑμεῖς , αὐτοὶ κληθήσονται υἱοὶ θεοῦ ζῶντος .
Αὐτοὶ γὰρ παρεζήλωσάν με ἐπ Οὐ θεοῖς ·
κ ἀγὼ παραζηλώσω ἐπ Οὐκ ἔθνει .
ἐν τῷ τόπῳ φησὶν ἐρρέθη Οὐ λαός μου , τουτ έστιν ὁ νόμος ὁ καλέσας αὐτοὺς Οὐ λαὸς καλέσει αὐτοὺς υἱοὺς θεοῦ ζῶντος .
ὅρα δὲ τῶν ἀποστόλων τὴν εἰκόνα .
καθὼς καὶ ἐν τῷ Ὡσηέ φησιν ·
καλέσω τὸν Οὐ λαόν μου λαόν μου .
ἀδελφοὶ ἡγιασμένοι , οἵ ποτε Οὐ Λαός , νῦν δὲ λαός 0 1 .
κάλεσον τὸ ὄνομα αὐτῆς Οὐκ ἠγαπημένην , λέγει ·
οἵ ποτε οὐκ , νῦν δὲ καὶ ὑπερηλεημένοι 0 1 .
ἐντεῦθεν καὶ τὴν ἐκκλησίαν Χριστοῦ νύμφην καλεῖ ὁ προφητικὸς χορός , ἐκ πορνείας λαμβανομένην καὶ εἰς σεμνογαμίαν ἀποτελουμένην .
φθορὰ σωμάτων ἡ ἔκπτωσις 0 ·
φθορὰ σωμάτων καὶ ψυχῆς ἡ παράβασις 0 .
διὰ τοῦτο ὁ σωτὴρ ἑαυτοῦ σύζυγον τὴν ἐκκλησίαν καλεῖ , καὶ οὐ παραιτεῖται Οἱ ἄνδρες ἀγαπᾶτε τὰς ἑαυτῶν γυναῖκας , καθὼς καὶ ὁ Χριστὸς τὴν ἐκκλησίαν , καὶ παρέδωκεν ἑαυτὸν ὑπὲρ αὐτῆς , ἵνα αὐτὴν ἁγιάσῃ καὶ σώματι καὶ πνεύματι 0 .
Οὐ προσέσχον αἱρετικοὶ τῷ παρέδωκεν ἑαυτόν , ἀλλὰ πληγέντες τὴν διάνοιαν ἀπὸ τοῦ κακῶς ἀναγνῶναι τὰ καλῶς γεγραμμένα , ὅρα τί ἐσοφίσαντο .
ὅς γε τοῦ ἰδίου υἱοῦ οὐκ ἐφείσατο , ἀλλ ὑπὲρ ἡμῶν πάντων παρέδωκεν αὐτόν , τουτ έστιν ὁ πατὴρ τὸν υἱόν .
ἡναγκασμένην ὑπέστη παράδοσιν ;
μὴ θέλων ἔπαθεν ;
καὶ τίς οὕτως ἀσεβὴς καὶ τίς οὕτως θείων λόγων ἄμοιρος καὶ τῆς ἀποστολικῆς διδασκαλίας ἀλλότριος , ὥστε τολμῆσαι ἠναγκασμένον εἰπεῖν τὸ πάθος τὸ δεσποτικόν καὶ οὐ γνώμῃ τοῦ παθόντος γενόμενον 0 ;
ἀνάγκῃ παρεδόθη ὁ λέγων ·
ἐγὼ εἰμι ὁ ποιμὴν ὁ καλός , ὁ τιθεὶς τὴν ψυχὴν αὐτοῦ ὑπὲρ τῶν προβάτων ;
ἀνάγκην ἔχει ὁ λέγων ·
Οὐδεὶς αἴρει τὴν ψυχήν μου ἀπ ἐμοῦ ·
ἐξουσίαν ἔχω πάλιν λαβεῖν αὐτήν ;
ἀνάγκῃ ὑπέμεινε τὸ πάθος ὁ λέγων ·
λύσατε τὸν ναὸν τοῦτον , καὶ ἐν τρισὶν ἡμέραις ἐγερῶ αὐτόν ;
ἀνάγκῃ ὑπέμεινεν ὁ εἰπών ·
Οὐκ ἦλθον κρῖναι τὸν κόσμον , ἀλλ ἵνα σώσω τὸν κόσμον ;
ἐπειδὴ Παύλου φωνὴν προφέρεις , ἣν κακῶς ἀναγινώσκεις λέγων υἱὸν ὑπεξούσιον , Τοῦτο φρονείσθω ἐν ὑμῖν ὃ καὶ ἐν Χριστῷ Ἰησοῦ , ὃς ἐν μορφῇ θεοῦ ὑπάρχων οὐχ ἁρπαγμὸν ἡγήσατο τὸ εἶναι ἴσα θεῷ , ἀλλ ἑαυτὸν ἐκένωσεν μορφὴν δούλου λαβών , καὶ σχήματι εὑρεθεὶς ὡς ἄνθρωπος ἐταπείνωσεν ἑαυτόν , ἐκένωσεν ἑαυτόν .
ἐπειδὴ δὲ γέγραπται περὶ τοῦ ὅτι ὁ πατὴρ παρέδωκεν ὑπὲρ ὑμῶν , ἴδωμεν εἰ εὑρίσκομεν τὸν Χριστὸν ἑαυτὸν παραδιδόντα .
μιμηταὶ γίνεσθε τοῦ θεοῦ , ὡς τέκνα ἀγαπητά , καὶ περιπατεῖτε ἐν ἀγάπῃ , καθὼς καὶ ὁ Χριστὸς ἠγάπησεν ἡμᾶς καὶ παρέδωκεν ἑαυτὸν ὑπὲρ ἡμῶν θυσίαν καὶ προσφορὰν τῷ θεῷ εἰς ὀσμὴν εὐωδίας .
ὁρᾷς οὐκ γνώμην , ἀλλὰ σύνδρομον τῷ πατρί ;
ὃ γὰρ βούλεται ὁ υἱός , βούλεται καὶ ὁ πατήρ .
καὶ οὐ ψεύδεται ὁ λέγων ·
ὁ ἑωρακὼς ἐμὲ ἑώρακεν τὸν πατέρα .
Εἴρηται δὲ τῇ προτέρᾳ πῶς δύναται τὸ ἄνισον διὰ τοῦ ἀνίσου δείκνυσθαι .
ὁ ἑωρακὼς τὸν μηδὲν δυνάμενον ἀφ ἑαυτοῦ ποιεῖν εἶδε τὸν πάντα δυνάμενον .
ὁ ἑωρακὼς τὸν ὑπεξούσιον εἶδε τὸν αὐτεξούσιον .
ὁ ἑωρακὼς τὸ γέννημα εἶδε τὸν γεννήσαντα ·
ὁ ἑωρακώς , ὡς λέγουσιν οἱ αἱρετικοί , τὸ κτίσμα εἶδε τὸν ἄκτιστον .
ναί , φησιν , ὥσπερ τὰ ἔργα δείκνυσι τοὺς τεχνίτας 0 .
τὸ γὰρ ἑωρακὼς ἐμὲ ἑώρακε τὸν πατέρα οὕτω λαμβάνουσιν αἰρετικοί .
ἐπειδὴ ἀποτέλεσμα , φησίν , ἐστὶν τῆς τοῦ πατρὸς ἐνεργείας , ὥσπερ τὰ μεγάλα ἔργα δείκνυσι καὶ μὴ φαινομένους τοὺς τεχνίτας , ὡς , φέρε εἰπεῖν , ὁ κίων ὁ καλῶς ἐξεσμένος εἰκὼν γίνεται τῆς τέχνης καὶ ἀπεικόνισμα , οὕτω , φησίν , ἐπειδὴ μέγα ἐγένετο τῆς τοῦ πατρὸς δυνάμεως ἔργον , οὕτως δείκνυσι τὸν ἐργασάμενον .
κελεύεις καὶ τὸν οὐρανὸν εἰπεῖν ·
ὁ ἑωρακὼς ἐμὲ τὸν οὐρανὸν εἶδε τὸν θεόν ;
καὶ γὰρ ὁ οὐρανὸς ἀποτέλεσμα τοῦ δημιουργοῦ ἐστιν .
ἁρπασάτω τοίνυν ἡ κτίσις τὴν φωνὴν τοῦ υἱοῦ ·
μηκέτι μόνος λεγέτω ·
λεγέτω ὁ οὐρανός ·
ὁ ἑωρακὼς ἐμὲ ἑώρακεν τὸνθεόν ·
καὶ γὰρ ἐγὼ ἀποτέλεσμα αὐτοῦ εἰμι .
λεγέτω καὶ ἡ γῆ ·
καὶ γὰρ ἐμὲ αὐτὸς ἔκτισεν .
λεγέτω καὶ ἡ θάλασσα ·
ὁ ἑωρακὼς ἐμὲ ἑώρακεν τὸνκωρυφόσαντα ἢ τὸν ἀφορίσαντα .
ὁ εἰδὼς τοὺς ἀστέρας τὸν κοσμήσαντα .
τίς οὕτως ἄθλιος ὡς φωνὴν δεσποτικὴν μερίσαι τῇ κτίσει 0 ;
ἀλλὰ τὰ τῆς ὑποσχέσεως εἰς τέλος δραμέτω ·
εἰς γὰρ τὸν Νῶε καὶ τὴν πᾶσαν κατ αὐτὸν θεωρίαν , ἐάν γε θεὸς συνεργήσῃ κατὰ τὸ αὐτοῦ παριστάμενον βούλημα ὑποθέσθαι καὶ θέλω ἡμᾶς ἀπαντῆσαι 0 .
λέγομεν δὲ ταῦτα , οὐχ ἵνα ἁπλῶς τὰς διανοίας ἡμῶν ἀναπετάσωμεν , ἀλλ ἵνα μὴ ἀγνοίᾳ ἐκπέσωμεν τῶν νοημάτων .
πρόκειται γὰρ δεῖξαι τὸν κατακλυσμόν , ὄψιν μὲν ἔχοντα ἀποτομίας , δύναμιν δὲ φιλανθρωπίας , καὶ πᾶσαν τὴν κατ ὑπόθεσιν μεστὴν θεωρημάτων οὐρανίων καὶ ἐπιγείων , οὐκ ἐξ ὧν ὁ λογισμὸς ὑποβάλλεται , ἀλλ ἐξ ὧν ἡ γραφὴ ἑαυτὴν συνίστησιν .
ὁ δὲ θεὸς τῶν ἁγίων ὁ ταύτην ἡμῖν χαρισάμενος τὴν ἑσπερινὴν τράπεζαν , χαρίσηται ἡμῖν καὶ τὴν ἑωθινὴν καὶ πάσας τὰς ἡμέρας τῆς ζωῆς ἡμῶν , ἐν Χριστῷ Ἰησοῦ τῷ κυρίῳ ἡμῶν , ᾧ ἡ δόξα καὶ τὸ κράτος εἰς τοὺς αἰῶνας τῶν αἰώνων 0 .
πάλιν Ἰουδαϊκὴ κακία κατὰ τῆς δεσποτικῆς αὐθεντίας στρατεύεται ·
πάλιν τῶν ἀντιλεγόντων ἄνοια κατὰ τῆς τοῦ σωτῆρος σοφίας θρασύνεται ·
πάλιν Ἰουδαῖοι ἀντιλέγουσι τῷ σωτῆρι , καὶ οἱ παλαιοὶ καὶ οἱ νέοι , παλαιοὶ μὲν ἐκεῖνοι οἱ τὸ σῶμα σταυρώσαντες , νέοι δὲ οἱ κατὰ τῆς θεότητος τὴν γλῶτταν ἀκονήσαντες 0 .
Οἱ μὲν τὸ δεσποτικὸν σῶμα τῷ σταυρῷ προσέπηξαν , οἱ δὲ τὴν ἄκτιστον φύσιν κτίσματι προσήλωσαν ·
πλὴν ὡς ἐν παραθέσει κακίας ἀνεκτότερα τὰ κακὰ Ἰουδαίων 0 .
ἄλλο γὰρ βασιλικὴν ἐσθῆτα διαρρῆξαι καὶ ἄλλο αὐτὸν τὸν βασιλέα τῆς δόξης ὑβρίσαι 0 .
ἰουδαῖοι ἐθαύμαζον περὶ τοῦ σωτῆρος , πῶς γράμματα οἶδε μὴ μεμαθηκώς .
Οὐκ ἔλεγον ὅτι Ἀγνοεῖ , ἀλλ  ἐθαύμαζον , πῶς γράμματα οἶδε μὴ μεμαθηκώς .
ἐκεῖνοι ὁμολογοῦσιν ὅτι οἶδεν , αἱρετικοὶ ἀρνοῦνται ὅτι οὐκ οἶδεν .
ἐλέγξατο αὐτοὺς ὁ μακάριος Δαυὶδ μαρτυρῶν τὴν γνῶσιν τῷ σωτῆρι , τήν τε ἐπὶ τοῖς προλαβοῦσι καὶ ἐπὶ τοῖς μέλλουσι ·
σὺ ἔγνως ἐπὶ γῆς πάντα , τὰ ἔσχατα καὶ τὰ ἀρχαῖα .
ἀλλὰ τί φησιν ὁ αἱρετικός ;
περὶ τοῦ σωτῆρος ἔλεγε ·
σὺ ἔπλασάς με καὶ ἔθηκας ἐπ ἐμέ .
ὁμολογοῦσι δὲ καὶ οἱ αἱρετικοί , ὅτι οὕτω τὰ πάντα τῆς θεότητος , οὐχ ὅτι ὁ υἱὸς τὸ πᾶν ὅσον εἰς δύναμιν , ἀλλ ὅσον εἰς πρόσωπον 0 1 .
Οὐδὲ γὰρ δύνανται ἀναιρεῖν τὸν ὄντως ὄντα .
ἐὰν ἀρνησώμεθα , ἐκεῖνος πιστὸς μένει ·
ἀρνήσασθαι ἑαυτὸν οὐ δύναται .
ἀλλ οἱ μὲν τὸν πατέρα ἀπαρνησάμενοι ἀπῃσχύνθησαν τῆς ζωῆς .
ἐκτὸς ἐγένοντο τοῦ φωτός , ἀπεστερήθησαν τῆς ζώσης πηγῆς .
πρὸς δὲ τοὺς διψυχοῦντας αὐτοῦ τὴν θεότητα βοᾷ σήμερον καὶ διὰ παντός ·
Εἴ τις διψᾷ , ἐρχέσθω πρός με .
τίς γὰρ εἶ , ἵνα ἔλθωμεν οἱ διψῶντες πρός σε ;
ἐγώ εἰμι πρὸς ὃν ἐβόων οἱ προφῆται ·
ὁ θεὸς ὁ θεός μου , πρὸς σὲ ὀρθρίζω ·
ἐδίψησέ σε ἡ ψυχή μου , πρὸς τὸν θεὸν τὸν ἰσχυρόν .
καὶ πότε ταῦτα λέγει ;
ἐν τῇ ἐσχάτῃ ἡμέρᾳ τῇ μεγάλῃ τῆς ἑορτῆς τῶν Ἰουδαίων 0 .
ἡ γὰρ τοῦ σωτῆρος παρουσία ἐσχάτη μὲν περιώρισε τὰ Ἰουδαϊκά ·
ἀρχὴν γὰρ ἐδίδου τοῖς εὐαγγελικοῖς καὶ περιέγραφε μὲν τὰ ἀρχαῖα , εἰσήγαγε δὲ τὰ νέα .
ὅθεν καὶ ἐν τῇ ἀναστάσει τοῦ σωτῆρος βουληθεῖσα δεῖξαι ἡ γραφή , πῶς τὰ μὲν παλαιὰ διαλύεται , τὰ δὲ νέα ἀνθεῖ καὶ εἰς εὐπρέπειαν πρόεισιν Ἀνέστη φησὶν ὀψὲ σαββάτων ποτέ .
ἐκεῖνο γὰρ τὸ σάββατον περιώρισε πάντα τὰ σάββατα .
ἀλλ  ὀψὲ σαββάτων 0 ·
σαββάτων τὸ τέλος ἦν ἐκεῖνο τὸ σάββατον .
Οὐκ εἶπε διαδεχομένης μιᾶς σαββάτου , ἀλλ ἐπιφωσκούσῃ .
δείκνυσι τὸ φῶς τῶν σαββάτων .
ἡ γὰρ ἀνάστασις , μᾶλλον δὲ ὁ τοῦ Χριστοῦ θάνατος , παρὰ μὲν Ἰουδαίοις ὡς θάνατος ᾄδεται , παρὰ δὲ τοῖς ἔθνεσι τὸ φῶς τῆς ἀναστάσεως ἐκλάμπει 0 .
ὅθεν καὶ ἡ παλαιὰ μερίζει αὐτοῦ τοῦ θανάτου τὴν ἐνέργειαν Λέγει γὰρ ἐκ προσώπου αὐτοῦ ὁ προφήτης ·
ἰδοὺ τέθηκά σε εἰς διαθήκην γένους , εἰς φῶς ἐθνῶν .
διαθήκη ὄνομα θανάτου , φῶς ἑρμηνεία τῆς ἀναστάσεως 0 .
ἐπεὶ οὖν παρὰ Ἰουδαίοις θάνατος ᾄδεται , παρὰ δὲ τοῖς ἔθνεσιν ἀνάστασις κηρύττεται , προλαβὼν ὁ προφήτης ἐμέρισε τοῦ λόγου τὴν θεωρίαν , τῷ μὲν γένει , τουτέστι τῷ Ἰουδαϊκῷ , τὴν διαθήκην ἐφαρμόσας , τοῖς δὲ ἔθνεσι τὸ φῶς συζεύξας .
πολλοὶ ἀπαιτοῦσι παρ ἡμῶν τὴν μαρτυρίαν καὶ ποῦ γέγραπται ὁ πιστεύων εἰς Χριστόν , ποταμοὶ ῥεύσουσιν ἐκ τῆς κοιλίας αὐτοῦ ὕδατος ζῶντος .
Εἶπε γάρ φησιν ὁ σωτήρ ·
ὁ πιστεύων εἰς ἐμέ , καθὼς εἶπεν ἡ γραφή , ποταμοὶ ἐκ τῆς κοιλίας αὐτοῦ ῥεύσουσιν ὕδατος ζῶντος , οὐκ ἐπειδὴ τοῦτο γέγραπται , ἀλλ ἐπειδὴ τοῦτο ἀκολούθως τῷ πιστεύοντι ἕπεται ·
ποταμοὶ ἐκ τῆς κοιλίας αὐτοῦ ὕδατος ζῶντος , Τίνες οἱ ποταμοὶ λέγονται 0 ;
τοῦ πνεύματος αἱ ἐνέργειαι 0 .
ἡ ἐνέργεια τοῦ προσκυνητοῦ πνεύματος 0 .
Εἷς μὲν οὖν ποταμός 0 ·
πολλὰ δὲ ἐκ τοῦ ποταμοῦ σχίζονται .
καὶ ὥσπερ ἐκ τοῦ παραδείσου ποταμὸς ἐξέρχεται ἐν Ἐδέμ , μερίζεται δὲ εἰς τέσσαρας ἀρχάς , εἷς μὲν οὖν ἐστι ποταμὸς καὶ μία ἐστὶ πηγὴ ζωῆς , προσέρχονται δὲ οἱ ποταμοὶ οἱ θεολογικοί , τὰ μέρη τῆς διδασκαλίας .
θέλεις ἰδεῖν ποταμοὺς ὕδατος ζῶντος ῥέοντας ;
βλέπε Παῦλον ἀπὸ τῆς Ἱερουσαλὴμ μέχρι τοῦ Ἰλλυρικοῦ κύκλῳ ποταμοὺς ἁγίους ἀρδεύοντα τὴν ὑπ οὐρανόν .
πᾶσαν γὰρ οὐκ ἂν ἤρκεσε τοσαύτην οἰκουμένην ἀρδεῦσαι , εἰ μὴ εἶχε πλημμυροῦσαν τὴν τοῦ ἁγίου πνεύματος ἐνέργειαν .
καὶ ὄντως ἐξ αὐτῶν ἐδείκνυε τῶν πραγμάτων , ὅτι ποταμοὶ ἐκ τῆς κοιλίας αὐτοῦ ῥεύσουσιν ὕδατος ζῶντος .
ὅτι δὲ ποταμοὺς ὕδατος ζῶντος τὰς ἐνεργείας τοῦ ἁγίου καὶ προσκυνητοῦ πνεύματος ὑπηγόρευσεν , τὰ ἑπόμενα δείκνυσιν .
ἐπάγει γὰρ τὸ ·
τοῦτο γὰρ ἔλεγε περὶ τοῦ πνεύματος , οὗ ἤμελλον λαμβάνειν οἱ πιστεύοντες .
Οὐκοῦν ὕδωρ ζῶν τὸ πνεῦμα τὸ ἅγιον 0 ;
ὕδωρ ζῶν τὸ πνεῦμα τὸ ἅγιον 0 .
ἐὰν οὖν ἀκούσῃς τοῦ θεοῦ λέγοντος 0 ·
ἐμὲ ἐγκατέλιπον , πηγὴν ὕδατος ζῶντος , νόει τὸν θεὸν πηγὴν τοῦ πνεύματος .
ἐμὲ ἐγκατέλιπον , πηγὴν ὕδατος ζῶντος .
τὸ δὲ ὕδωρ τὸ ζῶν τὸ πνεῦμα τὸ ἅγιον 0 .
ἄρα τοῦ ἁγίου πνεύματος ὁ θεὸς πηγή , ἐξ αὐτῆς ἀνομβροῦσα , ἐξ αὐτῆς προφέρουσα τὸ πνεῦμα τὸ ἅγιον , πίστει κηρυττομένη , οὐ καταλήψει 0 .
Οὐρανοὶ γὰρ διηγοῦνται δόξαν θεοῦ .
Οὐ καταλήψει .
ἄκουε τί φησιν ὁ προφήτης ·
ἐκάλυψεν οὐρανοὺς ἡ ἀρετὴ αὐτοῦ , καὶ τῆς αἰνέσεως αὐτοῦ πληροῦται ἡ γῆ .
Αἰνέσεως , οὐ καταλήψεως 0 .
πίστεως , οὐκ ἐξετάσεως 0 .
πιστεύοντες ἐβαπτίσθησαν .
πολλοὶ τοῦ ὄχλου ἤκουον ὧν ἔλεγεν .
ἔλεγον ·
Οὗτός ἐστιν ἀληθῶς ὁ προφήτης .
ἄλλο προφήτης 0 .
τὸ γὰρ ἄρθρον προστιθέμενον κυρίαν δείκνυσι καὶ ἰδιάζουσαν τὴν αὐθεντίαν .
Οἷόν τι λέγω , ἵνα ἀπὸ τῶν ἐν τῇ κοινῇ συνηθείᾳ τετριμμένων λάβω τὴν ἀφορμὴν τῶν ἀποδείξεων ·
ἐάν τις εἴπῃ 0 ·
ἐπίσκοπος ἐπεδήμησε , τὴν μὲν ἀξίαν ἐμήνυσε , τὸν δὲ ἄνδρα οὐκ ἔδειξεν .
ἐὰν δὲ εἴπῃ 0 ·
ὁ ἐπίσκοπος τῆς πόλεως , γνώριζε τὸν ὑπὸ πάντων κηρυττόμενον .
ὁμοίως κ ἂν ἰατρὸν εἴπῃς , τὴν ἐπιτήμην ἐμήνυσες , τὸν δὲ ἄνδρα οὐκ ἔδειξας .
ἐὰν δὲ εἴπῃς Ὁ ἰατρός , τὸν δὴ γνωριζόμενον ἀπαγγέλλοιο .
Οὐκ ἔλεγεν ·
Οὗτος προφήτης ἐστίν , ἀλλ  Οὗτός εστιν ὁ προφήτης .
ποῖος 0 ;
ὁ ὡμολογημένος , περὶ οὗ ἔλεγον ὑμῖν 0 ·
ἐπηγγείλατο ὁ θεὸς προφήτην ἀναστήσειν ἐκ τῶν ἀδελφῶν ὑμῶν ὡς ἐμέ 0 .
Οὗτός ἐστιν ὁ Χριστός .
πρόσεχε ἐνταῦθα τῷ ἄρθρῳ .
ἄλλο Χριστός 0 .
πολλοὶ γὰρ χριστοί , καὶ ἱερεῖς χριστοί , ἀλλ ὁ Χριστὸς μόνος , οὗ μέτοχοι γεγόνασιν ἅπαντες 0 1 .
διὰ τοῦτο ὁ προφήτης ἔλεγε Δαυίδ ·
μέτοχος ἐγώ εἰμι πάντων τῶν φοβουμένων σε καὶ τῶν φυλασσόντων τὰς ἐντολάς σου .
καὶ δεικνὺς ὁ μακάριος προφήτης ὅτι πολλοὶ μέτοχοι ἐγένοντο τοῦ Χριστοῦ κατὰ τὴν προσηγορίαν , πολλοὶ καὶ ἐγένοντο χριστοί , πολλοὶ κοινωνοῦντες τῇ προσηγορίᾳ , μὴ κοινωνοῦντες τῇ ἀξίᾳ , ἔλεγε ·
διὰ τοῦτο ἔχρισέ σε ὁ θεός σου ἔλαιον ἀγαλλιάσεως παρὰ τοὺς μετόχους σου .
μετόχους καλεῖ τοῦ Χριστοῦ τοὺς τῆς προσηγορίας μετεσχηκότας .
ὅθεν καὶ ὁ Παῦλος τὴν μετοχὴν τῆς προσηγορίας ἐκλαμβάνων διὰ τὴν προσηγορίαν φησίν ·
μέτοχοι τοῦ Χριστοῦ γεγόναμεν πάντες , ἐὰν τὴν ἀρχὴν τῆς ὑποστάσεως μέχρι τέλους βεβαίαν κατασχῶμεν .
ὥσπερ γὰρ ὁ Χριστὸς πηγὴ ὢν τῶν ἀγαθῶν μετέχεται ὑπὸ τῶν ἀξίων , οὕτως καὶ τὸ πνεῦμα τὸ προσκυνητὸν ἐν μετοχῇ γίνεται τῶν ἀξίων .
λέγει γὰρ ὁ ἀπόστολος ·
τοὺς ἅπαξ φωτισθέντας γευσαμένους τε τοῦ ῥήματος καὶ μετόχους γενομένους πνεύματος ἁγίου 0 .
ὁρᾷς πῶς ἡ θεότης μετοχή ἐστι τοῦ πατρὸς καὶ τοῦ υἱοῦ καὶ τοῦ ἁγίου πνεύματος ;
ἔλεγον οὖν ·
ἄλλοι ἔλεγον σήμερον ·
μὴ γὰρ ἐκ τῆς Γαλιλαίας ὁ Χριστὸς ἔρχεται ;
Οὐχὶ ἡ γραφὴ εἶπεν ὅτι ἐκ σπέρματος Δαυὶδ καὶ ἀπὸ Βηθλεὲμ τῆς κώμης ; 0 .
ἐπισημαίνεται ἡ οἰκία πῶς ἑαυτῆς μαίνεται .
νῦν ὁ Ἰουδαῖος βουλόμενος παραγράψασθαι τὴν ἀπὸ τῆς Γαλιλαίας πρόοδον προφέρει τὴν Βηθλεὲμ εἰς ἀπόδειξιν .
Οὕτω φησίν ·
Οὐκ ἔστιν ἀπὸ τῆς Γαλιλαίας ὁ Χριστός , ὅτι ὁ προφήτης εἶπεν ·
ἐκ Βηθλεὲμ τῆς κώμης .
καὶ πῶς ἐν ἑτέρῳ τόπῳ λέγει ;
Οὐ οἴδαμεν πόθεν ὁ Χριστὸς ἔρχεται .
βλέπε πῶς ἡ κακία πρὸς ἑαυτὴν μερίζεται καὶ ὡς ἔλεγεν ὁ Δαυὶδ ἐψεύσατο ἡ ἀδικία .
ὁ Χριστὸς ὅταν ἔρχεται , οὐκ οἴδαμεν πόθεν ἔρχεται .
Οὐκ ἐκ σπέρματος Δαυὶδ καὶ ἀπὸ Βηθλεὲμ τῆς κώμης ; 0 .
ἢ οὐκ οἶδας ὅτι τὴν γνῶσιν ἐπαγγέλλει ;
Εἰ δὲ γινώσκεις , τί τὴν ἄγνοιαν προσποιεῖ ;
σχίσμα δὲ ἦν ἐν τῷ ὄχλῳ .
ἐσχίσθησαν καὶ ταῖς ψυχαῖς καὶ τοῖς λόγοις , καθὼς ἔλεγε Δαυίδ ·
διεσχίσθησαν καὶ οὐ κατηνύγησαν .
τινὲς δὲ ἐξ αὐτῶν ἤθελον πιάσαι αὐτὸν , ἀλλ οὐδεὶς ἐπέβαλεν ἐπ αὐτὸν τὰς χεῖρας .
ὅπου μὴ ἐπιτρέπει αὐθεντία , οὐδὲν ἰσχύει πονηρία .
ὅπου μὴ κλίνει αὐτὴν ἐξουσία , οὐδὲν ἐπιχειρεῖ ῥᾳδιουργία τῶν ἐπιχειρούντων .
ἠθέλησαν , ἀλλ οὐ κατευωδόθησαν .
ἐφύλασσε γὰρ ὁ σωτὴρ τὴν εὐκαιρίαν τῷ πάθει , ὁ φυλάσσων τῷ τύπῳ τὴν ἀλήθειαν .
ᾔδει γὰρ τὴν ἡμέραν ἐν ᾗ ὁ τύπος ἐγίνετο τοῦ πάθους .
ἐν αὐτῇ δεῖ πληρωθῆναι τὴν ἀλήθειαν τοῦ πάθους .
θέλεις δὲ μαθεῖν ὅτι ἡ ἐξουσία πάντα νικᾷ καὶ οὐ κρατεῖται , ἐὰν μὴ θέλῃ ;
ἠθέλησαν ὡς ἀνελεῖν , ἀλλ ἐσκοτίσθησαν .
ἠθέλησαν αὐτὸν πιάσαι ἐν ἑτέρῳ τόπῳ , ἐν τῷ ἱερῷ .
καὶ Ἰησοῦς ἐξῆλθε διὰ μέσου αὐτῶν κρυπτόμενος .
Εἰ διὰ μέσου αὐτῶν , πῶς κρυπτόμενος 0 ;
ἠδύνατο καὶ λόγῳ ἀνατρέψαι τοὺς ἀγνώμονας .
διὰ φιλανθρωπίαν φέρει τὸ πάθος ἐπὶ τοῦ σταυροῦ .
λέγει αὐτοῖς ·
τίνα ζητεῖτε ;
ἰησοῦν τὸν Ναζωραῖον .
καὶ ἔπεσαν εἰς τὰ ὀπίσω πάντες .
Εἷς λόγος ἀνέτρεψεν .
ἀπειλὴ οὐκ ἀνέτρεψεν .
ὁ ἀπόστολος διὰ τοῦτο , ὁ γενναῖος ἐκεῖνος τῆς ἀληθείας κήρυξ , τὸ σκεῦος τῆς ἐκλογῆς , ὁ λαλοῦντα ἔχων ἐν ἑαυτῷ τὸν Χριστὸν , εἰδὼς τῆς ἐξουσίας τὴν αὐθεντίαν καὶ ὅτι οὐ πονηρία ἔγραφε τὴν ἐξουσίαν , ἀλλ ἡ ἀξία συγκατέβη τῇ φιλανθρωπίᾳ , λέγει ·
καὶ παρέδωκεν ἑαυτὸν ὑπὲρ ἡμῶν .
ἦλθον οἱ ὑπηρέται πρὸς τοὺς ἀρχιερεῖς καὶ πρὸς τοὺς φαρισαίους καὶ εἶπον αὐτοῖς ἐκεῖνοι ·
διὰ τί οὐκ ἠγάγετε αὐτόν ; .
πρόσεχε ἐνταῦθα , πῶς ἡ κακία ὑπὸ ἑαυτῆς ἀνατρέπεται .
ἀπέστειλαν οἱ ἀρχιερεῖς ὑπηρέτας ἀγαγεῖν τὸν σωτῆρα .
Οἱ ὑπηρέται ναρκήσαντες πρὸς τὴν θείαν διδασκαλίαν ὑπέστρεψαν , οὐχ ὡς ἡττημένοι , ἀλλ ὡς αὐτοῦ τοῦ σωτῆρος ἀγωνιζόμενοι .
διὰ τί αὐτὸν οὐκ ἠγάγετε ;
Οὐδεὶς ἐλάλησεν ὡς ὁ ἄνθρωπος οὗτος 0 .
ὅρα πῶς ἡ ἀρετὴ τὴν διδασκαλίαν μεταβάλλει .
ἐδέξατο τοὺς πολεμοῦντας καὶ φίλους ἐποίησεν .
ἦλθον ὡς ἐχθροὶ τοξεύοντες καὶ ἀπεστάλησαν ὡς πρέσβεις ἀπολογούμενοι .
ἀπεκρίθησαν οἱ φαρισαῖοι ·
μὴ καὶ ὑμεῖς πεπλάνησθε ;
μή τις ἐκ τῶν ἀρχόντων ἐπίστευσεν εἰς αὐτὸν ἢ ἐκ τῶν φαρισαίων , ἀλλ ὁ ὄχλος ὁ μὴ γινώσκων τὸν νόμον 0 .
βλέπεις τῆς κακίας τυφλώσεις ;
Οὐδείς φησιν ἐπίστευσεν εἰς αὐτόν , ἀλλ ὄχλος ὁ μὴ γινώσκων τὸν νόμον .
ἐπισκιάζουσι τὴν ἑαυτῶν κακίαν ὡς ἀπὸ τῆς γνώσεως τοῦ νόμου φεύγοντες τοῦ Χριστοῦ τὴν διδασκαλίαν .
ὁ νόμος σέ , Ἰουδαῖε , παρασκευάζει ἀπειθεῖν τῷ Χριστῷ καὶ αἰτιᾶσαι τὸν ὄχλον ὅτι ἐπίστευσεν ὡς νόμου ἄπειρος ;
καὶ μὴν θαυμάσαι ἐστὶ τοὺς νόμον ἀγνοοῦντας καὶ νομοθέτην εὑρόντας , τοὺς προφήτας μὴ ἐντυχόντας καὶ τὸν προφητευόμενον εὑρόντας .
σὺ δὲ ἀναγινώσκων τὸν νόμον οὐκ ἐπέγνως τὸν ὑπὸ τοῦ νόμου κηρυττόμενον ;
Οὐκ οἶδας τὸν νόμον ;
Οὐκ ἔγνως τὸν νόμον ;
Οὐχ ὁ νόμος εἶπεν ·
Οὐκ ἐκλείψει ἄρχων ἐξ Ἰούδα καὶ ἡγούμενος , ἕως ἂν ἔλθῃ ὃ ἀπόκειται , καὶ αὐτὸς προσδοκία ἐθνῶν 0 ;
ὅρον ἔδωκεν ἀληθείας .
περιώρισε πράγμασιν ἀσαλεύτως τὴν εὐσέβειαν .
προφητεύει ἡ γραφὴ περὶ τῆς παρουσίας τοῦ Χριστοῦ , ὅτι ἀμήχανόν ἐστι παύσασθαι τοὺς βασιλεῖς Ἰουδαίων , ἕως ἂν ἔλθῃ ὁ Χριστός .
ἢ τοίνυν δεῖξον τὴν Ἰουδαϊκὴν βασιλείαν μένουσαν καὶ οὐδέπω ἦλθεν ὁ Χριστός .
Εἰ οὐκ ἔχεις δεικνύναι , δέξαι τὸν παραγενάμενον .
Οὐκ ἐκλείψει ἄρχων καὶ ἡγούμενος ἐξ Ἰούδα , ἕως ἂν ἔλθῃ ὃ ἀπόκειται , καὶ αὐτὸς προσδοκία ἐθνῶν 0 .
ἔστω ·
οὐ παρεγένετο ἡ προσδοκία τῶν ἐθνῶν .
πῶς ἤνθησεν ;
ὁ γεωργὸς οὐκ ἀπήντησε καὶ οἱ καρποὶ ἐβλάστησαν ;
ἡ προσδοκία τῶν ἐθνῶν οὐδέποτε ἦλθε καὶ τὰ ἔθνη προσεκύνησαν ;
ἀλλὰ πολλοὶ σοφίζονται τὸν λόγον .
Οὐκ ἐξέλειπόν φησιν ἄρχοντες τῶν Ἰουδαίων .
μένουσιν οἱ πατριάρχαι τοῦ γένους τοῦ Δαυὶδ τοῦ βασιλικοῦ .
καλῶς ὁ Χριστὸς ἡ πηγὴ τῆς σοφίας 0 ·
ἐρευνᾶτε τὰς γραφὰς .
βασιλεὺς καὶ ἄρχων οὐ γίνεται κατὰ νόμον μὴ χριόμενος .
Οὐ ποιεῖ τὴν διαδοχὴν βασιλέα , ἐὰν μὴ τὸ κέρας ἀλείψῃ τὸν βασιλέα .
δαυὶδ ὁ βασιλεὺς βουλόμενος καταστῆσαι τὸν ἑαυτοῦ διάδοχον οὐκ ἠρκέσθη τῇ διαδοχῇ τοῦ γένους , Ἐκάλεσε τὸν προφήτην .
λάβε μοι τὸν παιδάριον Σαλομών .
λαβέτωσαν αὐτὸν Σαδὼχ ὁ ἱερεὺς καὶ Νάθαν ὁ προφήτης καὶ καταγάγωσιν αὐτὸν εἰς τὸν Σιλωὰμ καὶ χρισάτωσαν αὐτόν .
ὁρᾷς ὅτι οὐ ποιεῖ διαδοχὴ βασιλέα , ἐὰν μὴ τὸ χρῖσμα βεβαιώσῃ τὴν βασιλείαν ;
ἀλλὰ πρόσεχε τῇ ἀκριβείᾳ .
ὁ προφήτης βουλόμενος δεῖξαι καθ ὃν τρόπον γεγύμνωται ἡ Ἰουδαϊκὴ γῆ τῶν ἀρχόντων , λέγει ·
καθήσονται ἡμέρας πολλὰς οἱ υἱοὶ Ἰσραὴλ οὐκ ὄντος αὐτοῖς ἄρχοντος οὐ δὲ βασιλέως οὔ τε προφητῶν .
Κ ἂν ἄρχοντα δείξῃς , προφήτην δὲ μὴ δείξῃς , οὐ ψεύδεται ἡ ἀλήθεια ;
Οὐ συνιστὰς τὸ ζητούμενον ὁρᾷς , πῶς πανταχοῦ ἀποκέκλεισται τοῖς ἀντιλέγουσιν ;
Οὐ γὰρ ὄνομα ποιεῖ τὴν ἐξουσίαν , ἀλλ ἡ τοῦ θεοῦ βεβαίωσις κυροῖ τὴν ἐξουσίαν .
λέγει Νικόδημος πρὸς αὐτούς , ὁ ἐλθὼν πρὸς τὸν Χριστὸν νυκτός .
πρόσεχε πῶς ἐπιλαμβάνεται αὐτοῦ τῆς ἀπαρρησιάστου γνώμης ὁ μὴ πεπαρρησιασμένος ποτέ , κατανυχθεὶς ὑπὸ τῶν λόγων κυρίου ὅτι πᾶς ὁ φαῦλα πράσσων μισεῖ τὸ φῶς καὶ οὐκ ἔρχεται εἰς τὸ φῶς .
βουλόμενος ἀποδύσασθαι τὸν κίνδυνον ἐπὶ τῇ προλαβούσῃ νυκτὶ ἐν ἡμέρᾳ παρρησιάζεται καὶ λύει τῇ ὁμολογίᾳ τὴν ἄρνησιν .
μὴ ὁ νόμος ἡμῶν κρίνει τὸν ἄνθρωπον ἐὰν μή τι ἀκούσῃ ἐξ αὐτοῦ ; .
προσεκάλεσεν εἰς κρίσιν τὸν σωτῆρα εἰδὼς ὅτι δύναται φωνὴ θεοῦ προελθοῦσα σβέσαι τὴν ἁμαρτίαν καὶ μανίαν τῶν ἀντιλεγόντων .
ἀπεκρίθησαν ἐκεῖνοι ·
μὴ καὶ σὺ ἐκ τῶν μαθητῶν αὐτοῦ εἶ ;
ἐρεύνησον καὶ μάθε ὅτι ἐκ τῆς Γαλιλαίας προφήτης οὐκ ἐγήγερται .
πρόσεχε ἐνταῦθα , παρακαλῶ , τῇ Ἰουδαϊκῇ ἀγνωμοσύνῃ καὶ τῷ ἐλέγχῳ τοῦ σωτῆρος ἐπιστομίζοντι τὴν κακίαν .
ἐκ τῆς Γαλιλαίας , λέγει , προφήτης οὐκ ἐγήγερται .
καὶ τί ὁ εὐαγγελιστής 0 ;
ἐβόησεν ὁ Ἰησοῦς ·
ἐγώ εἰμι τὸ φῶς τοῦ κόσμου .
ποίαν ἀκολουθίαν ἔχει πρὸς τὴν ἄρνησιν ἐκείνων ἡ ἐπαγωγὴ τοῦ ῥήματος ;
ἐκεῖνοι λέγουσιν ·
ἐκ τῆς Γαλιλαίας ὁ προφήτης οὐκ ἐγήγερται .
ὁ σωτὴρ ἐπάγει ·
ἐγὼ εἰμι τὸ φῶς .
ποίαν ἔχει κοινωνίαν τὰ ῥήματα ;
διὰ τί εἶπεν ·
ἐγὼ εἰμι τὸ φῶς ;
ἐπειδὴ ἠρνήσαντο τὴν Γαλιλαίαν ὡς μὴ δυναμένην δέξασθαι τὸν φωστῆρα τῆς οἰκουμένης , λέγει ·
ἐγὼ εἰμι τὸ φῶς , περὶ οὗ ἐβόα ὁ προφήτης ·
ὁ προφήτης λέγει τὸ φῶς ἐν Γαλιλαίᾳ λάμπειν καὶ ὑμεῖς ἀπηγορεύσατε τὴν Γαλιλαίαν ὡς μὴ δυναμένην δέξασθαι βλάστημα τῆς εὐσεβείας ;
ἤκουσαν οἱ Ἰουδαῖοι καὶ ἔκλαυσαν .
ὅταν ἀποστραφεὶς στενάξῃς , τότε σωθήσῃ .
μετάβαλε τὰ ὅπλα τῆς ἀδικίας , αἱρετικέ , εἰς τὰ ὅπλα τὰ ὑπὲρ τῆς εὐσεβείας .
γενοῦ ὑπέρμαχος ὑπὲρ τῆς ἀληθείας .
μίμησαι Παῦλον τὸν κατὰ Χριστοῦ θρασυνόμενον καὶ ὕστερον ὑπὲρ Χριστοῦ ὁπλιζόμενον .
ἀεὶ γὰρ φιλεῖ ὁ θεὸς ἁρπάζειν τὰ ὅπλα τῆς κακίας καὶ ποιεῖν ὅπλα δικαιοσύνης .
Οὕτω ποτὲ τὸν Μωϋσῆν ἐν τῷ οἴκῳ τοῦ Φαραὼ ὥπλισεν .
τὸν υἱὸν τῆς βασιλίδος ὑπονοούμενον λαβὼν κατὰ τῆς βασιλείας ἐστράτευεν .
Οὕτω καὶ τὸν Παῦλον ὑπὲρ Ἰουδαίων μαχόμενον λαβὼν ὁ θεὸς κατὰ Ἰουδαίων καθώπλισεν .
ἐδίωκε τὸν σωτῆρα καὶ ἀθρόον δεξάμενος τοῦ πνεύματος τὴν ἐνέργειαν ἠγάπησεν ὃν ἐδίωκεν .
ἀλλ  οὐ θέλεις μιμήσασθαι τὸν Παῦλον καὶ τὸν Μωϋσέα ;
μίμησαι τὸν Ναβουχοδονόσορ .
μὴ γίνου τοῦ βαρβάρου ἀγριώτερος .
ὁ βάρβαρος ἐκεῖνός ποτε μεθύων ἀλαζονείαν καὶ ἀγνοήσας τὸν πάντων βασιλέα καὶ ἑαυτὸν δεσπότην εἶναι νομίσας τῆς φύσεως τοὺς κατ εἰκόνα θεοῦ γενομένους προσκυνεῖν τὴν ἰδίαν εἰκόνα κατηνάγκαζεν .
ὡς δὲ ἠπείθησαν οἱ ἅγιοι τρεῖς παῖδες , οἱ τῇ ἁγίας τριάδος μάρτυρες , οἱ ὑπὸ τῆς ἁγίας τριάδος σκεπόμενοι , ὡς ἠπείθησαν , λέγει ὁ Βαβυλώνιος ·
ἐὰν μὴ προσκυνήσητε ἵνα συντέμω , αὐτῇ τῇ ὥρᾳ ἐμβλήσεσθε εἰς τὴν κάμινον τοῦ πυρὸς τὴν καιομένην καὶ τίς θεός , ὃς ἐξελεῖται ὑμᾶς ; 0 .
Εἶδες μανίαν βαρβάρου μεθύοντος ;
Εἶδες μανίαν κατὰ τοῦ θεοῦ τοξεύοντος ;
Εἶδες πῶς ἠγνόησε τὸ πλάσμα τὸν δεσπότην τὸν πλάσαντα ;
Εἶδες πῶς ὁ χνοῦς κατὰ τοῦ πυρὸς ἀγωνίζεται ;
Εἶδες πῶς ὁ χόρτος τῷ πυρὶ μάχεται ;
ἀλλὰ ταῦτα μὲν ἔλεγεν ἐν ἀγνοίᾳ θείας δυνάμεως .
καὶ τί ποιεῖ μαινόμενος ;
ἐκκαύσατε τὴν κάμινον ἑπταπλασίως .
ἐπειδὴ εἶπον οἱ μάρτυρες ·
ἔστι θεὸς ῥύσασθαι ἡμᾶς δυνάμενος , πλεονάζει τὴν τιμωρίαν .
καίτοι , ὦ τύραννε παρανομώτατε , εἰ μὲν μὴ ἔστι θεοῦ δύναμις , τί περισσῶς ἑπταπλασιάζεις τὴν φλόγα ;
καὶ γὰρ ψιλὴ φλὸξ δύναται ἀναλῶσαι σῶμα .
διὰ τί οὖν ἑπταπλασιάζεις ;
ἵνα τῇ φιλονεικίᾳ τοῦ πυρὸς νικήσῃ τὴν ἐπαγγελίαν τῆς δυνάμεως , ἐξέκαυσε τὴν κάμινον ἑπταπλασίως .
ἀλλὰ διέλαμπε ὁ λόγος καὶ ἐπληροῦτο τὸ ὑπὸ τοῦ προφήτου Δαυίδ ·
τὰ λόγια κυρίου λόγια ἁγνά , ἀργύριον πεπυρωμένον δοκίμιον τῇ γῇ , κεκαθαρισμένον ἑπταπλασίως 0 .
τὴν φλόγα ἐτίναξαν καὶ τὸ πῦρ μιμησάμενον παστάδα ἐκάλυψε τὰ σώματα τῶν ἁγίων .
καὶ ἡ τοῦ θεοῦ δύναμις τὴν κάμινον ἐποίησε ἐκκλησίαν καὶ τὴν τιμωρίαν μετέβαλεν εἰς εὐωχίαν .
καὶ ἀντὶ θρήνων ἐποίησεν ὕμνους καὶ ἀντὶ φλογὸς δρόσον 0 .
ὁ τύραννός φησιν ·
σεδράχ , Μισάχ , Ἀβδεναγώ , οἱ δοῦλοι τοῦ θεοῦ τοῦ ὑψίστου .
νῦν ὕψιστον ὁμολογεῖς ;
νῦν θεὸν κηρύττεις , ὃν πρὸ μικροῦ ἠρνήσω ;
Οὐ σὺ ᾖς ὁ λέγων ·
καὶ τίς ἐστι θεός , ὃς ἐξελεῖται ὑμᾶς ἐκ τῶν χειρῶν μου ; .
ἀλλὰ λέγε καὶ αὐτὸς μετὰ Παύλου ·
ἀγνοῶν ἐποίησα ἐν ἀπιστίᾳ .
Εἷτα , ἐνταῦθα πρόσεχε πῶς τὸ ὅπλον εἰς ἀρετὴν μετεβλήθη τὸ τῆς κακίας .
γράφει γάρ ·
ἐγὼ γράφω φυλαῖς , γλώσσαις ·
ὃς ἂν εἴπῃ λόγον κατὰ τοῦ θεοῦ Σεδράχ , Μισάχ , Ἀβδεναγώ , εἰς ἀπώλειαν ἔσονται καὶ οἱ οἶκοι αὐτῶν εἰς ἀφανισμόν .
ὁ ἀπειλῶν κατὰ τῆς εὐσεβείας ἀγωνίζεται ὑπὲρ τῆς ἀληθείας .
μὴ τοίνυν , αἱρετικὲ καὶ τοῦ Ναβουχοδονόσορ ἀγριώτερε , μὴ βλασφήμει τὸ πνεῦμα τὸ προσκυνητὸν .
μὴ βλασφήμει τὸν υἱὸν , δι ὧν βλασφημεῖς τὸ πνεῦμα .
μὴ ὕβριζε τὸ πνεῦμα , δι ὧν ὑβρίζεις τὸν υἱόν .
μὴ ὕβριζε τὸν πατέρα , δι ὧν ῥίζαν ἀρνῆσαι .
μία πηγή , μία ζωή 0 ·
ὁ ἐπαρνησάμενος τὸ πᾶν ἠρνήσατο .
καὶ τίς χρεία περὶ τῶν ὀνομάτων τῶν θείων λεπτολογεῖν , ἕνα υἱὸν ἅγιον ἐκ θεοῦ 0 ;
Υἱὸς ἐκ θεοῦ καὶ θεός 0 .
τὸ δὲ πῶς ἡ πίστις παραδίδωσιν ·
οὐκ ἄνθρωποι καταλαμβάνουσιν .
ἡ μέντοιγε ἀνάστασις δῶρόν ἐστι θεοῦ .
ἀνάστασις δῶρόν ἐστι θεοῦ .
περὶ ἀναστάσεως Παῦλος 0 ·
Εἰ νεκροὶ οὐκ ἐγείρονται , οὐ δὲ Χριστὸς οὐκ ἐγήγερται 0 ·
ματαία ἡ πίστις ὑμῶν 0 .
ὁ τὴν ἀνάστασιν ἀρνούμενος ματαίαν ἕξει τὴν πίστιν .
ὁ ἐν ὀνόματι τῆς τριάδος ἀπαιτῶν ἀβέβαιον ἔχει τὴν εὐεργεσίαν ;
Οὐκ οἶδας ὅτι οἱ προφῆται τοῦ πνεύματος τοῦ ἁγίου εἰσὶν ὄργανα ;
Οὐκ οἶδας ὅτι οἱ ἀπόστολοι ὑπὸ τοῦ ἁγίου πνεύματος ἀπεστάλησαν ;
λέγει τοῖς ἀποστόλοις ·
Κ ἀγὼ ἀποστέλλω ὑμᾶς εἰς τὸν κόσμον .
Εἰ ὁ Χριστὸς ἀποστέλλει τὸ πνεῦμα τὸ ἅγιον , τὴν αὐθεντίαν τοῦ υἱοῦ εἰς ἑαυτὸ περισπᾷ .
λέγει γὰρ τὸ πνεῦμα τὸ ἅγιον ἐν Ἀντιοχείᾳ τῇ μεγαλοπόλει ·
ἀφορίσατέ μοι Παῦλον καὶ Βαρνάβαν εἰς τὸ ἔργον ὃ προσκέκλημαι αὐτούς .
ἐχρῆν γὰρ γνωρίσαι τὴν ἑαυτοῦ ὑπουργίαν καὶ εἰπεῖν ·
Εἰς τὸ ἔργον ὃ προσκέκληται αὐτοῦ ὁ Ἰησοῦς , ἀλλὰ τὴν βασιλικὴν αὐθεντίαν εἰς ἑαυτὸ περίγραψεν 0 .
καὶ μὴν ὁ προφήτης τοὺς προσκεκλημένους ὑπὸ τοῦ θεοῦ λέγει προκληθῆναι , ὅτι ἐκ Σιὼν ἥξει ὁ σωζόμενος καὶ εὐαγγελιζόμενος ὁ κύριος προσκέκηται .
πῶς τὸ πνεῦμα τὸ ἅγιον λέγει ·
Εἰς τὸ ἔργον ὃ προσκέκλημαι αὐτούς 0 ;
ὁ γὰρ κύριος τὸ πνεῦμα τὸ ἅγιόν ἐστιν , φησὶν ὁ Παῦλος , ὅπου δὲ τὸ πνεῦμα κυρίου , ἐλευθερία 0 1 2 .
ἓν δέ , ὃ τὴν ψυχὴν ἔπληξεν , καὶ εἰπεῖν αἰδοῦμαι καὶ λέγειν ἀναγκάζομαι .
τινὲς τῶν ἀθέων αἱρετικῶν μὴ ἔχοντες πῶς διὰ τῆς ἰδίας θρασύτητος πλήξωσι τῆς ἐκκλησίας τὴν ἀκοήν τολμῶσι τὰ παρὰ τῶν Ἑλλήνων περιάγειν καὶ ἐπ ἀληθείας εἰπεῖν .
Αἱ ἀκοαὶ μὴ δεξάμεναι τὸν λόγον ἐτρώθησαν , οὐ βλαβεῖσαι , ἀλλ ἐπὶ τοὺς σκανδαλιζομένους πλαγεῖσαι .